**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ (НРПОТДОДЕГО)**Приета с Решение № 226, взето с Протокол № 11 от 11. 06. 2009 г., Изм. и доп. с Р. № 119, Пр. № 11 от 22.04.2010г.; Изм. и доп. с Р. № 148, Пр. № 12 от 13.05.2010г.; Изм. и доп. с Р. № 440, Пр. № 31 от 25.11.2010г.; Доп. с Р. № 505, Пр. № 33 от 16.12.2010г., изм. и доп. с Решение №160, Пр.№9 от 17.05.2012г.; изм. и доп. с Решение №189, Пр.№10 от 31.05.2012г.; изм. и доп. с Решение № 435, Пр.№18 от 25.10.2012г.; изм. и доп. с Решение № 444, Пр.№23 от 18.12.2013г., изм. и доп. с Решение № 324, Пр.№16 от 09.10.2014г., изм. и доп. с Решение № 403, Пр.№21 от 18.12.2014г на Общински съвет – гр. Пловдив

**ВНОСИТЕЛ : ИНЖ. ИВАН ТОТЕВ - КМЕТ НА ОБЩИНА ПЛОВДИВ**

**Проект**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес:* [*pno@abv.bg*](mailto:pno@abv.bg) *или в деловодството на Община Пловдив, пл.”Стефан Стамболов” № 1*

**МОТИВИ:**

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ (НРПОТДОДЕГО)**

Чл. 13а (нов - ДВ, бр. 27 от 2014 г., в сила от 25.03.2014г.) и чл. 31, ал. 6 на АПК (нов - ДВ, бр. 27 от 2014 г., в сила от 25.03.2014г.) предвиждат административните органи да прилагат комплексно административно обслужване при предоставяне на административни услуги. Горното дава възможност исканията за предоставяне на административни услуги да се подават до всеки административен орган, който участва в производството за комплексно административно обслужване. Чл. 36, ал. 4 от същия кодекс изрично постановява, че административните органи не могат да изискват предоставяне на информация или документи, които са налични при тях или при друг орган, а ги осигуряват служебно за нуждите на съответното производство.Идеята на законодателя е, че веднъж съществуващи за административния орган информация или документи, необходими за извършване на административната услуга, няма нужда да бъдат предоставяни отново. Това означава, че те свободно могат да се ползват от всички други звена в съответната администрация, със същата степен на валидност, както и от звеното, към което първоначално е насочено заявлението. По този начин се цели да се осигури по служебен път цялата необходима информация за предоставяне на исканата услуга и в пълнота да се приложи принципа на икономичност в административния процес.

Предвидено е взаимодействието между административния орган, до когото е подадено искането, и другите органи, участващи в производството да се осъществява по реда на Наредбата за административното обслужване (НАО). В тази връзка в НАО се създаде нов раздел, който урежда взаимодействието между административните органи при комплексно административно обслужване (ДВ, бр. 27 от 2014 г., в сила от 14.04.2014 г.).

Дейността по синхронизиране на действията по предоставяне на комплексни административни услуги от всички административни органи е динамичен процес, който в голяма степен е в правомощията на централната администрация. Ангажимент на отделните администрации и в частност на общинските такива е да предприемат необходимите действия за прекратяване на практиките при предоставяне на услуги в съответствие с изискванията за комплексно административно обслужване.

Предвид изложеното възниква необходимост в *Наредба за разполагане на преместваемите обекти за търговски и други обслужващи дейности и елементите на градското обзавеждане на територията на Община Пловдив, приета с Решение № 226, взето с протокол № 11 от 11.06.2009г., изм. и доп. с Решение № 119, взето с протокол № 11 от 22.04.2010г., изм. и доп. с Решение № 148, взето с протокол № 12 от 13.05.2010г., изм. и доп. с Решение № 440, взето с протокол № 31 от 25.11.2010г., доп. с Решение № 505, взето с протокол № 33 от 16.12.2010г.; изм. и доп. с Решение № 160, взето с протокол № 9 от 17.05.2012г.; изм. и доп. с Решение № 189, взето с протокол № 10 от 31.05.2012г.; изм. и доп. с Решение № 435, взето с протокол № 18 от 25.10.2012г.; изм. и доп. с Решение № 444, взето с протокол № 23 от 18.12.2013г.; изм. и доп. с Решение № 324, взето с протокол № 16 от 09.10.2014г.; изм. и доп. с Решение № 403, взето с протокол №21 от 18.12.2014г.* *на Общински съвет-Пловдив* да бъдат извършени следните изменения и допълнения, а именно:

1. Чл.11, ал.14 следва да придобие следната редакция:

*„Разрешението за ползване на общински имот за разполагане на хладилни витрини, маси за открито сервиране и други се издава въз основа на заявление, подадено лична от заявителя или негов представител с нотариално заверено пълномощно.*

*Към заявлението се прилагат следните документи*:

*1. Одобрена схема;*

*2. Справка за липса на задължения към Община Пловдив (прилага се служебн)/*;

*3. Удостоверение за утвърдена категория или временно удостоверение за открита процедура по категоризиране на туристически обекти по Закона за туризма (изисква се сама за обекти, които подлежат на категоризация съгласно закона за туризма).“*

**II.** Чл.33, ал.11, т.6 следва да придобие следната редакция: *„Документ за закупени книжа (прилага се служебно)”.*

**III.** Чл.33, ал.11, т.7 следва да придобие следната редакция: *„Документ за внесен депозит при търг (прилага се служебно)”.*

**IV.** Чл.40, ал.11, т.6 следва да придобие следната редакция: *„Документ за закупени книжа (прилага се служебно)”.*

**V.** Чл.40, ал.11, т.7 следва да придобие следната редакция: *„Документ за внесен депозит (прилага се служебно)”.*

С Решение № 324, взето с Протокол № 16 от 09.10.2014 г. на Общински съвет – Пловдив бе изменена Наредбата за разполагане на преместваемите обекти за търговски и други обслужващи дейности и елементите на градското обзавеждане на територията на Община Пловдив, като зоната, заключена между границите: на север – коритото на река Марица, на изток – бул. „Копривщица“, ул. „Ясна поляна“, ул. „Братия“, бул. „Шести септември“, на юг – бул. „Свобода“, ул. „Парк Отдих и култура“, на запад – крайна регулационна граница на подробен паркоустройствен, регулационен и застроителен план „Спортен комплекс Отдих и култура“ гр. Пловдив (одобрен с решение № 368, взето с протокол № 29 от 29.11.2001 г. на ОбС-Пловдив) преминава към администриране от Община Пловдив. След анализ на Наредбата в тази връзка се констатира празнота в уредбата по отношение на органа, който ще упражнява контрол, поради което е необходимо и обосновано да бъде извършено изменение и допълнение на Наредбата, чрез допълване към предметния й обхват на контролни функции на ПОИ.

**II. ЦЕЛ НА НАРЕДБАТА:**

Да се осигури по служебен път необходимата информация за предоставяне на исканите административни услуги с цел улесняване на гражданите и в пълнота да се приложи принципа на икономичност в административния процес. Да се синхронизира наредбата с нормативни актове от по-висок ранг, прецизиране и допълване на членове на същата, което ще доведе до подобряване на работата по прилагането й.

**ІII. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

Подобряване на дейността по административното обслужване на гражданите и осигуряване на икономичност в административното производство

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганите промени в Наредбата не противоречат на норми от по-висока йерархия и на европейското законодателство.

**VI. М О Т И В И :**

1. **Правни основания:** чл.21, ал.1, т.23 и ал. 2 от ЗМСМА, във връзка с чл. 13а, чл.31, ал.6 и чл.36, ал.4 от АПК, чл.5а от Закон за администрацията, раздел ІІа от Наредбата за административното обслужване, при спазване изискванията на чл. 75-79 от АПК, във връзка с чл.11, ал.3, чл.17, ал.1 и 2, чл. 26 и чл. 28 от ЗНА;

2. **Фактически основания:** подобряване на дейността по административно обслужване на гражданите и осигуряване на икономичност в административното производство. .

**ПРОЕКТ ЗА РЕШЕНИЕ:**

**I.**Приема *Наредба за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив*, приета с решение №226 взето с протокол № 11 от 11.06.2009 на Общински съвет Пловдив, изменена и допълнена с Решение № 119, взето с протокол № 11 от 22.04.2010г., Решение № 148, взето с протокол № 12 от 13.05.2010г., Решение №440, взето с протокол № 31 от 25.11.2010г., Решение № 505, взето с протокол № 33 от 16.12.2010г., Решение № 160, взето с протокол № 9 от 17.05.2012г., Решение № 189, взето с протокол № 10 от 31.05.2012г., Решение № 435, взето с Протокол № 18 от 25.10.2012г., Решение № 444, взето с Протокол № 23 от 18.12.2013г., изм. и доп. с Решение № 324, Пр.№16 от 09.10.2014г., изм. и доп. с Решение № 403, Пр.№21 от 18.12.2014г. на Общински съвет Пловдив, както следва:

**§ 1.** Чл.11, ал.14 придобива следната редакция:

„Разрешението за ползване на общински имот за разполагане на хладилни витрини, маси за открито сервиране и други се издава въз основа на заявление, подадено лична от заявителя или негов представител с нотариално заверено пълномощно.

Към заявлението се прилагат следните документи:

1. Одобрена схема;

2. Справка за липса на задължения към Община Пловдив (прилага се служебно);

3. Удостоверение за утвърдена категория или временно удостоверение за открита процедура по категоризиране на туристически обекти по Закона за туризма (изисква се сама за обекти, които подлежат на категоризация съгласно закона за туризма).“

**§ 2.** Чл.11, ал.15 придобива следната редакция:

„Срокът на разрешението за ползване на общински терен за разполагане на хладилни витрини, маси за открито сервиране, чадъри, тенти и други е не повече от 1 (една) година.“

**§ 3.** Чл.33, ал.11, т.6 придобива следната редакция: „Документ за закупени книжа (прилага се служебно)”.

**§ 4.** Чл.33, ал.11, т.7 придобива следната редакция: „Документ за внесен депозит при търг (прилага се служебно)”.

**§ 5** Чл.40, ал.11, т.6 придобива следната редакция: „Документ за закупени книжа (прилага се служебно)”.

**§ 6.** Чл.40, ал.11, т.7 придобива следната редакция: „Документ за внесен депозит (прилага се служебно)”.

**§ 7.** Чл. 46, ал.2 придобива следната редакция: „Обстоятелствата по ал. 1 се установяват с констативен акт, съставен от служителите на ПОИ за зона АИР, ЦГЧ, както и за територията, заключена между границите: на север – коритото на река Марица, на изток – бул. „Копривщица“, ул. „Ясна поляна“, ул. „Братия“, бул. „Шести септември“, на юг – бул. „Свобода“, ул. „Парк Отдих и култура“, на запад – крайна регулационна граница на подробен паркоустройствен, регулационен и застроителен план „Спортен комплекс Отдих и култура“ гр. Пловдив (одобрен с решение № 368, взето с протокол № 29 от 29.11.2001 г. на ОбС-Пловдив) или служители по чл. 223, ал. 2 от ЗУТ в съответната районна администрация в 7-дневен срок от констатиране на нарушението. Констативният акт се връчва на собствениците/ползвателите на обектите по ал. 1, които могат да направят възражение в тридневен срок от връчването му.“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§21.** Наредба за изменение и допълнение на Наредба за разполагане на преместваемите обекти за търговски и други обслужващи дейности и елементите на градското обзавеждане на територията на Община Пловдив, приета с Решение № ………, взето с протокол № …. от …………… 2015г., влиза в сила на **10.06.2015 г.**

**II.** Изпълнението на Наредбата се възлага на Кмета на Община Пловдив.

Наредбата за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив е приета с Решение № ………, взето с протокол № …….. от ……………….. година.